SKRIFTLIG FORESPOERGSEL E-0189/97 af Mihail Papayannakis (GUE/NGL) til Kommissionen (5. februar 1997)

Om: Frigivelse af grunde i det fredede omraade ved Pinios

Faa dage efter parlamentsvalget i Graekenland (den 22. september 1996) underskrev ministeren for miljoe, fysisk planlaegning og offentlige arbejder en afgoerelse, i henhold til hvilken et omraade paa 1.200 ar erklaeredes byggemodent. Omraadet ligger ved floden Pinios i omraadet Agios Thomas ved Larisa.

Afgoerelsen blev truffet, selv om man havde indledt et projekt til undersoegelse af, hvorledes omraadet kan beskyttes mod oversvoemmelser. Undersoegelsen blev foretaget af Direktoratet for Territorialforbedrende Arbejder i Generalsekretariatet for Offentlige Arbejder. Den saerlige undersoegelse af den fysiske planlaegning, miljoeet og forvaltningen af omraadet ved Pinios, der finansieres via ENVIREC med 50 mio drakmer var endnu ikke faerdig, og Direktoratet for Forvaltningsprogrammer i Ministeriet for Miljoe, Fysisk Planlaegning og Offentlige Arbejder havde godkendt (med dokument 169/20.7.95) finansieringen af et projekt til beskyttelse af biotopet i Piniosflodens delta med et budget paa 170 mio drakmer inden for rammerne af foranstaltning 3.3 i forvaltningsprogrammet for miljoeet.

Da frigivelsen af byggegrunde i det beskyttede omraade ved Pinios paa ingen maade er kompatibelt med Miljoeministeriets undersoegelser om forvaltning og beskyttelse af omraadet, som foretages med faellesskabsfinansiering, og slet ikke inden disse er tilendebragt, bedes Kommissionen oplyse, om det er korrekt, at Miljoeministeriet inden valget frigav 1.200 ar langs Piniosfloden til byggegrunde? Kan den oplyse, hvorledes en saadan foranstaltning er kompatibel med ivaerksaettelsen af projekter til bekaempelse af oversvoemmelser i omraadet ved Pinios og navnlig i lyset af de seneste dramatiske haendelser (oversvoemmelseskatastrofen den 12. januar 1997), og hvordan Kommissionen har til hensigt at loese disse spoergsmaal?

Svar afgivet paa Kommissionens vegne af Ritt Bjerregaard (8. april 1997)

Da udarbejdelse af nye udstykningsplaner for byggegrunde henhoerer under medlemsstaternes kompetence, har de graeske myndigheder ikke givet meddelelse om Agios Thomas-projektet ved Pinios-floden i Larissa i Thessalien. Ifoelge de oplysninger, Kommissionen raader over, ligger den nye udstykning imidlertid taet op ad Larissas bygraense og ikke i naerheden af Pinios-flodens delta. Sidstnaevnte omraade er optaget paa den videnskabelige liste som en lokalitet af betydning for Faellesskabet, saavel i henhold til habitat-direktivet (92/43/EOEF ((EFT L 206 af 22.7.1992. ))) (LIFE-Nature 94-projekt - oversigt over naturtyper) som i henhold til Kommissionens direktiv af 6. marts 1991 om aendring af Raadets direktiv 79/409/EOEF om beskyttelse af vilde fugle (91/244/EOEF ((EFT L 115 af 8.5.1991. ))) (videnskabelig referenceliste fra 1989 og 1994), men det figurerer ikke blandt de 164 lokaliteter paa den nationale liste, der blev indgivet til Kommissionen af det graeske miljoeministerium i august 1996.

Ifoelge de oplysninger, Kommissionen raader over, indgaar byplanlaegningen for Agios Thomas i en administrativ og teknisk procedure, der stoettes af Larissas byraad, og som bestaar af flere forskellige kontrolfaser. Det graeske miljoeministerium har givet en foreloebig godkendelse af byplanlaegningen, men med henblik paa den endelige godkendelse - som kontrolleres af det graeske »statsraad« - er det noedvendigt at foretage en raekke tekniske undersoegelser, heriblandt en undersoegelse af beskyttelsen af Pinios-deltaet.

Det omtalte projekt vedroerende beskyttelse af en biotop i Pinios-flodens delta har vaeret genstand for en indledende droeftelse med henblik paa en eventuel samfinansiering som led i det operationelle program paa miljoeomraadet for perioden 1994-1999. Dog er der til dato endnu ikke blevet truffet nogen beslutning om samfinansiering heraf, og projektet anses ikke for at indgaa i det naevnte program.